b'\n_START_ARTICLE_\nKratka kronologija\n_START_PARAGRAPH_\nKratka kronologija je ena od kronologij bli\xc5\xbenjevzhodne bronaste in zgodnje \xc5\xbeelezne dobe, v kateri sta fiksna datuma vladavina Hamurabija (1728-1686 pr. n. \xc5\xa1t.) in opusto\xc5\xa1enje Babilona leta 1531 pr. n. \xc5\xa1t.._NEWLINE_Absolutni datumi 2. tiso\xc4\x8dletja pr. n. \xc5\xa1t. imajo v akademskih krogih zelo malo podpore, \xc5\xa1e posebej po nedavnih poglobljenih raziskavah. V strokovni literaturi se \xc5\xa1e vedno pogosto uporablja srednjo kronologijo, ki fiksira Hamurabijevo vladavino na obdobje 1792-1750 pr. n. \xc5\xa1t., kratko kronologijo pa so v nedavni literaturi v bistvu ovrgli. Za ve\xc4\x8dino spornega obdobja se datumi srednje kronologije izra\xc4\x8dunavajo s pri\xc5\xa1tevanjem 64 let k datumom v kratki kronologiji: letu 1728 pr. n. \xc5\xa1t. v kratki kronologiji ustreza leto 1792 v srednji kronologiji._NEWLINE_Po tako imenovanem\xc2\xa0\xc2\xbbmra\xc4\x8dnem obdobju\xc2\xab\xc2\xa0med padcem Babilona in vzponom Kasitske dinastije je absolutno datiranje manj nezanesljivo. To\xc4\x8dni datumi sicer \xc5\xa1e vedno niso dogovorjeni, 64 letna razlika med srednjo in kratko kronologijo pa se od za\xc4\x8detka Tretne urske dinastije ni\xc4\x8d ve\xc4\x8d ne uporablja.\n_START_SECTION_\nZgodnja bronasta doba\n_START_PARAGRAPH_\nOcenjevanje absolutnih datumov je mogo\xc4\x8de samo za drugo polovico 3. tiso\xc4\x8dletja pr. n. \xc5\xa1t. Za prvo polovico so mogo\xc4\x8de samo zelo grobe ocene, ki temeljijo na ujemanju arheolo\xc5\xa1kih podatkov s pisnimi viri.'